עד שנת 2001 הממשל האמריקאי סבל משבט הביקורת של השמרנים החדשים, ומדיניות הממשל נגדה את התפיסות של תנועה זו. עם התקפות המחבלים בפיגועי 11 בספטמבר, הנשיא ג'ורג' בוש הבן שינה כיוון. בנאום הנשיא בעקבות הפיגועים, שנערך בינואר 2002 ונכתב בידי דייוויד פרום, הנחשב לאחד מנציגי אידאולוגיה זו, הנשיא הכריז על איראן, עיראק, וצפון קוריאה כעל "ציר הרשע" המהווה את מקור הסכנה לעולם.
ב-20 בספטמבר 2002 פרסמה המועצה האמריקאית לביטחון לאומי מסמך, המבוסס על מסמך קודם שפרסם פול וולפוביץ, בנוגע למדיניות הרצויה במלחמה בטרור. המסמך קובע כי על ארצות הברית להכות מכת מנע מקדימה, לפני התקפה של האויב, אשר בואה מובטח. ממשל בוש ובתוכו מזכיר ההגנה דונלד רמספלד, סגן שר ההגנה פול וולפוביץ, מזכיר העיתונות ארי פליישר ואחרים נתנו משקל רב למידע מגוף מחקר מודיעיני חדש שהוקם בעקבות מתקפת ספטמבר בשם המשרד לתוכניות מיוחדות בהנהגתו של דאגלס פיית'.
בעקבות מלחמת עיראק, ממשל בוש מינה ועדת חקירה שבראשה עמד השופט לורנס הירש סילברמן. ממצאי הוועדה היו שהמודיעין טעה לחלוטין. מספר ארגונים המתנגדים למלחמה - והמרכזי שבהם "המרכז ליושר ציבורי" - טענו שממשל בוש שיקר במודע והיטה את דעת הקהל לקראת היציאה למלחמה בעיראק.
השמרנים החדשים והקשר ליהודים ולישראל.
טענות נוספות הן כי הנאו-קונסרבטיבים הושפעו באופן ניכר מתורתו של הפילוסוף פרופסור ליאו שטראוס, הגורסת את הצורך בממשל חזק לטובת הציבור, על חשבון החופש שלו. כמו כן גישתו מחייבת הזדהות דתית של האזרחים עם ערכי החיים והאנושיות, שאם לא כן המדינה תתמוטט. בין היתר שטראוס קרא להטיית דעת הציבור גם בעזרת שקרים אם יש צורך בכך, נגד אויבי המדינה ובעד משטר אנושי ומתחשב. לא ברור כלל הכיצד מתיישבת טענה זו עם האידאולוגיה הליברלית של הנאו-קונסרבטיבים, הגורסת דווקא הקטנת גודלה של הממשלה והגברת כוחם של הפרטים בחברה. לא ברור גם הכיצד מתיישבת טענה זו עם חילוניותם של מרבית השמרנים החדשים, בין היהודים שבתוכם ובין אלה שאינם יהודים.
חוקרים אחדים, כולל עדוּת של ביתו המאומצת של שטראוס, טוענים כי האמור לעיל הוא סילוף של דעותיו, וכי הוא היה נגד כל שלטון גורף, ובעד חרות האדם וכי דבריו לגבי שקרים, הנמצאים אמנם בספרות, היו לעניין אחר לחלוטין, עניין העיון הנדרש בידי כל אדם, למצוא את דרכו בתוך הטקסט, ולבור את התבן מן הבר.
יחס הדתיים לנאו-שמרנות.
רבים מתומכי תפיסת השמרנות כיום בישראל, הם יהודים דתיים-אורתודוקסיים. לדברי יואב שורק, ההסבר לכך הוא שהדתיים בדומה לנאו-שמרניים "מגינים על המסגרות הקיימות וחרדים מפני הרדיקליזם המהפכני, המאיים להוביל אותנו לעולם שוויוני, שטוח וריק" ושניהם "רואים את האדם כחלק ממארג מורכב של זהויות שהוא נושא עמו מעצם המקום, הזמן והחברה שהוא נולד אליהם". הסבר אחר הוא שהשמרנות מקלה על דתיים את המענה על שאלת הרלוונטיות של הדת לימינו, ומאפשרת לאותם דתיים "לומר שאנו ממשיכים לדבוק באורח החיים הזה, וממשיכים ללמוד את כל הטקסטים הללו, לא מפני שאנו בהכרח חושבים שיש להם משמעות או רלוונטיות לחיינו, אלא מפני שכך עשו אבותינו לפנינו, ואבותיהם שלהם לפניהם. אנו עושים זאת מפני שזוהי המסורת שלנו. זהו העולם שלתוכו גדלנו וזה העולם שבו אנו מתכוונים לגדל את ילדינו".
אישים המזוהים עם השמרנים החדשים.
בין השמות המזוהים כשמרנים חדשים: ג'ון פודהורץ - עורך הירחון קומנטרי, ויליאם קריסטול מייסד ועורך ה"וויקלי סטנדרד", פול וולפוביץ תת-שר ההגנה בממשל הנשיא ג'ורג' בוש (הבן), פליקס רוהטין, ריצ'רד פרל, דאגלס פיית' תת-שר ההגנה לענייני מדיניות בממשל בוש (הבן), קונדוליזה רייס, החוקר ואיש העסקים הלבנוני טלקות סילי, דייוויד פרום, ההיסטוריון ויועץ הנשיאות רוברט קגן, פרופסור ברי רובין מהמרכז הבינתחומי הרצליה וממנהלי מכון וושינגטון למדיניות המזרח התיכון, עורך הנשיונל רוויו אונליין - יונה יעקב גולדברג, העיתונאי הבריטי ניק כהן, העיתונאית האמריקאית ג'ניפר רובין.
גביע אוקיאניה לאומות 2008
גביע אוקיאניה לאומות 2008 היה הטורניר השמיני של גביע אוקיאניה לאומות, והראשון שהתקיים ללא השתתפות אוסטרליה (מאחר שעברה להתאחדות האסייאתית), בשנה זו החליטו לשנות פורמט ולשלב את גביע אוקיאניה לאומות עם מוקדמות מונדיאל 2010, ושהזוכה בטורניר תייצג את אוקיאניה גם במונדיאל 2010 וגם בגביע הקונפדרציות 2009.
פורמט.
על פי החלטת ההתאחדות OFC של אוקיאניה הוחלט להפוך את גביע האוקיינוס השקט הדרומי למוקדמות הטורניר ובו השתתפו כל קבוצות ההתאחדות (חוץ מניו זילנד שעלתה אוטומטית). שלוש הקבוצות הראשונות עלו לשלב הגמר של גביע אוקיאניה יחד עם ניו זילנד. ושיחקו בשלב הגמר בבית אחד במשחקי בית וחוץ. האלופה תייצג את אוקיאניה גם במונדיאל 2010 וגם בגביע הקונפדרציות 2009 ותזכה לתואר "אלופת אוקיאניה"
מוקדמות.
גביע האוקיינוס השקט הדרומי 2007 היה המוקדמות לטורניר. העולות היו קלדוניה החדשה שזכתה באליפות, פיג'י שהגיע שנייה וונואטו שסיימה במקום השלישי
בית הגמר.
בית הגמר של אוקיאניה נערך על פני שנה שלמה כאשר כל נבחרת מארחת את שאר הנבחרות. ניו זילנד זכתה והיא השתתפה בגביע הקונפדרציות 2009, היא השתתפוה במונדיאל 2010 לאחר שניצחה את בחריין בפלייאוף הביניבשתי. ניו זילנד זכתה בפעם הרביעית בתואר.
המרכז הרפואי מעייני הישועה
אגודת דנטה אליגיירי
אגודת דנטה אליגיירי (באיטלקית: Società Dante Alighieri) עוסקת בהפצת השפה והתרבות האיטלקית בעולם.
מרכז האגודה ברומא ולו יותר מ-500 סניפים ברחבי איטליה ובמרבית מדינות העולם.
מרכז הפעילות של האגודה סובב סביב הוראת השפה האיטלקית ברמות שונות. מתקיימים קורסים מרמת מתחילים ועד למתקדמים השואפים להתמודד עם הספרות הקלאסית והמודרנית. כמו כן, ישנם קורסים למעוניינים ללמוד באוניברסיטאות באיטליה או לאלה השואפים לרכוש ידע באחד מתחומי האומנויות ואף קורסים בסיסיים למטיילים.
את הקורסים ללשון האיטלקית משלימים ערבי תרבות, המציגים את איטליה על היבטיה השונים בתחומי האמנות, הספרות, המוזיקה, הקולנוע ועוד.
בישראל.
בישראל פועלים שלושה סניפים של האגודה: בירושלים, בחיפה ובנצרת.
הסניף הירושלמי של האגודה ממוקם במרכז העיר בירושלים. לרשות הציבור עומדת ספרייה לעיון ולהשאלה בת 5,000 ספרים בשפה האיטלקית בנושאים רבים ומגוונים.
השושלת האפשרידית
הספרייה המרכזית של הונג קונג
הספרייה המרכזית של הונג קונג היא הספרייה הגדולה והחשובה ביותר בהונג קונג. הספרייה ממוקמת במפרץ קרוסוואי, אל מול נמל ויקטוריה. הספרייה משמשת כספרייה הציבורית הגדולה ביותר בהונג קונג וכמרכז האדמיניסטרטיבי של הספריות הציבוריות בהונג קונג.
בניין הספרייה בן 12 הקומות משתרע על אזור של 9,400 מטר רבוע. עלות הבנייה הייתה 690 מיליון דולר הונג קונגי. באוסף הספרייה 2.3 מיליון פריטים, והיא משמשת כספרייה המרכזית ברשת הספריות הציבוריות בהונג קונג, שמחזיקה כ-12 מיליון פריטים ב-76 ספריות המפוזרות ברחבי הונג קונג.
דלת הכניסה המעוצבת כקשת מסמלת את "השער אל הידע" שמהווה הספרייה, ואילו צורות המרובע, המשולש והעיגול מסמלות וממחישות משמעויות שונות. העיגול מסמל את השמיים, המרובע את האדמה ואילו המשולש מסמל את השאיפה לידע.
שירותים.
קטלוג אינטרנטי פתוח לציבור.
הספרייה מאפשרת לציבור לחפש באמצעות קטלוג מקוון על פריט הן מהאוסף בסינית והן מהאוסף באנגלית שברשותה, דרך שימוש במגוון אפשרויות חיפוש כגון מחבר, נושא, שם ועוד. לא ניתן לצמצם את החיפוש לפי סוג הפריט.
בקטלוג מוצג האם הפריט המבוקש נמצא בספרייה, מושאל או שמור. במידה והפריט מושאל, יופיע התאריך בו הוא אמור לחזור אל מדפי הספרייה. דרך הקטלוג ניתן לבצע חידוש והארכת השאלה ואף בקשת שמירה של פריט. כמו כן ניתן לראות סטטיסטיקות של השאלות המשתמש, ולקבל הודעות לדואר האלקטרוני במידה ויש איחור בהשאלה.
מערכת המולטימדיה.
לספרייה המרכזית של הונג קונג מערך מולטימדיה חדיש המדגים את השילוב של טכנולוגיה בספרייה המודרנית. בספרייה הותקנו מערכות שמע על פי דרישה (AOD) ווידאו על פי דרישה (VOD) הפועלות במספר רמות
בספרייה מפוזרים כ-90 Asynchronous Transfer Mode שמטרתם לאפשר גישה למערכת ה-VOD של הספרייה, ויותר מ-400 תחנות עבודה של רשת מקומית המאפשרות גישה לשירותי ה-AOD.
כמו כן פועלת הספרייה להרחיב את האוסף האינטרנטי שלה ופועלת להעתקת רישומים, כתבי יד, מיקרופילמים, כרזות, דו"חות, מפות, עיתונים ותצלומים אל המחשב, כך שיהיו נגישים דרך מאגר המולטימדיה של הספרייה.
ספריית הפקדה.
הספרייה המרכזית של הונג קונג משמשת כספריית פיקדון ל-9 ארגונים בינלאומיים. מכל חומר המודפס בארגונים הללו נשלח עותק לספרייה.
קומות.
בספרייה ישנן 11 קומות, כאשר לכל אחת מהן תפקיד מסוים
יו דנסי
יו מייקל הוראס דנסי (באנגלית: Hugh Michael Horace Dancy; נולד ב-19 ביוני 1975) הוא שחקן קולנוע וטלוויזיה אנגלי. התפרסם תחילה בתפקידו בתור סמל קורט שמידט בסרט המלחמה "בלאק הוק דאון" (2001) ובתור הנסיך צ'ארמונט בסרט הקומדיה "הקסם של אלה" (2004) ולאחר מכן בסרטים "מועדון הקריאה של ג'יין אוסטן" (2007), "וידויים של שופהוליק" (2009) ובטלוויזיה ידוע בשל תפקידו כוויל גרהאם במותחן האימה הפסיכולוגי "חניבעל" ברשת NBC (2015-2013), ובתפקידו כקאל רוברטס בסדרת המקור של הולו; "הדרך" (2018-2016), אך עוד לפני כן, שיחק במיני-סדרה "אליזבת הראשונה" של ערוץ 4 בתור רוזן אסקס; ועבור תפקיד זה קיבל מועמדות לפרס אמי לשחקן משנה במיני-סדרה.
ביוגרפיה.